Gaudensi wa Brescia (alifariki 410 BK) anakumbukwa kama askofu wa Brescia (Italia Kaskazini) kuanzia mwaka 387 hadi kifo chake. Mhubiri maarufu, rafiki wa Yohane Krisostomo, aliwekwa wakfu na Ambrosi wa Milano, ingawa kwanza alitaka kukataa cheo cha uaskofu akachangia juhudi za kukamilisha uenezi wa Ukristo kote Italia baada ya Kaisari Theodosi I kuufanya dini rasmi ya Dola la Roma. Vimetufikia vitabu vyake ishirini na viwili na hotuba kumi. Aliandika pia nyaraka nyingi za kichungaji. Tangu kale anaheshimiwa na Wakatoliki na Waorthodoksi kama mtakatifu na babu wa Kanisa. Sikukuu yake huadhimishwa tarehe 25 Oktoba. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Mababu wa Kanisa CATHOLIC ENCYCLOPEDIA: St. Gaudentius http://saints.sqpn.com/saintg25.htm Archived 20 Aprili 2008 at the Wayback Machine. Patron Saints Index: Saint Gaudentius Martyrologium Romanum Opera Omnia by Migne Patrologia Latina (Kiitalia) San Gaudenzio di Brescia